Предложение от Екатерина Караколева – управител на „Общински пътнически транспорт “ ЕООД Габрово до Общински съвет – Габрово, относно определяне на намалени цени на карти за пътуване, по основни градски и междуселищни автобусни линии, за определени групи граждани, съгласно Постановление № 353 от 28.12.2023 г. на МС.

С параграф 2 на Постановление № 353 от 28 декември 2023 г. за изменение и допълнение на нормативни актове на Министерския съвет, обнародвано в ДВ бр.1 от 02.01.2024 г. се променя Постановление № 66 на Министерски съвет от 1991 г. за определяне минимални размери на намаленията на превозните цени по автомобилния транспорт на някои групи граждани, като се правят следните изменения и допълнения:

**1. С абонаментни карти за пътуване по основните градски линии:**

**а)** ученици в дневна форма на обучение и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН, пътуват с 50 на сто намаление от редовната цена на абонаментна карта;

**б)** лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс, пътуват с 50 на сто намаление от редовната цена на абонаментна карта.

**в)** хора с увреждания с намалена работоспособност над 70,99 на сто, пътуват с 25 на сто намаление от редовната цена на абонаментна карта.

**2. С абонаментни карти за пътуване по междуселищни автобусни линии от общинските, областните и междуобластните транспортни схеми:**

**а)** ученици в дневна форма на обучение и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН, пътуват с 50 на сто намаление от редовната цена на абонаментна карта;

**б)** лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс, пътуват с 50 на сто намаление от редовната цена на абонаментна карта.

**в)** хора с увреждания с намалена работоспособност над 70,99 на сто, пътуват с 25 на сто намаление от редовната цена на абонаментна карта.

**3.** Децата до 14 навършени години пътуват безплатно по вътрешноградския транспорт с превозен документ - карта за безплатно пътуване. Децата до 7 години пътуват безплатно по междуселищния автомобилен транспорт с билет с нулева стойност, а децата от 7 до 14 навършени години - с 50 на сто намаление от цените на билетите за пътуване по междуселищния автомобилен транспорт.

Редовната цена на абонаментна карта за вътрешноградски транспорт по действащата тарифа на ОПТ Габрово, приета с Решение № 79 от 26.05.2022 г. е 45,00 лв. за всички линии и 40,00 лв. за една линия. С оглед на това, че с новото постановление № 353/28.12.2023 г. на Министерски съвет се определят нови минимални размери на намаленията на цените за пътуване по основните градски линии и междуселищния автомобилен транспорт в сравнение с редовните цени, дружество „Общински пътнически транспорт“ ЕООД Габрово предлага да се променят цените на абонаментните карти, както следва:

**- по т. 1, буква „а“** – намаление с 50 на сто за учащи /ученици в дневна форма на обучение с навършени 14 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН/ и те стават, както следва:

- 50% от 45,00 лв., със закръгление в полза на потребителите – 22,00 лв. цена на едномесечна карта за всички линии;

- 50% от 40,00 лв. – 20,00 лв. цена на едномесечна карта за 1 линия.

**- по т. 1, буква „б“** – намаление с 50 на сто за пенсионери /лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс /

- 50% от 45,00 лв. – със закръгление в полза на потребителите – 22,00 лв. цена на едномесечна карта за всички линии.

- Едномесечна абонаментна карта за всички линии, с часово ограничение от 9,00 ч. до края на работното време на превозвача, чиято цена се определя пропорционално на база редовната цена за карта без часово ограничение – с намаление от 50 % и закръгление в полза на потребителите - 16,00 лв.

- 50% от 40,00 лв. – 20,00 лв. цена на едномесечна карта за 1 линия.

**- по т. 1, буква „в“ –** намаление с 25 на сто за хора с увреждания, с намалена работоспособност над 70,99 на сто, както следва:

- 75% от 45,00лв., със закръгление в полза на потребителите – 33,00 лв. цена на едномесечна карта за всички линии;

- 75% от 40,00лв. – 30,00 лв. цена на едномесечна карта за 1 линия.

Цените на месечните абонаментни карти за пътуване по междуселищни автобусни линии от общинската и областна транспортна схема се определят на същия принцип, със същите минимални размери на намаленията, както цените на абонаментните карти за градския транспорт.

С Решение № 22 от 08.02.2023 г., Общински съвет Габрово е приел за редовни цените на месечни абонаментни карти по междуселищни автобусни линии от общинската и областната транспортни схеми, определени със Заповед № 38/27.05.2022 г. на Управителя на дружеството, както следва:

|  |  |  |  |  |  |
| --- | --- | --- | --- | --- | --- |
| Вид абонаментна карта | До 10 км. | До 20 км. | До 30 км. | До 40км. | До 50км. |
| Едномесечна карта за пътуване без преференции /редовна цена/  | 47.00лв. | 63.00лв. | 70.00лв. | 125.00лв. | 156.00лв. |

Намирам за целесъобразно да се определи редовна цена и на още един вид карта за пътуване - по маршрут с дължина до 5 км., която биха могли да ползват жителите на близките до гр. Габрово села. Тази карта ще бъде особено полезна за пътуващите от с. Поповци, чието транспортно обслужване до скоро се осъществяваше с градска линия № 15, която вече е трансформирана в междуградска, в съответствие с нормативната уредба. В този смисъл, целесъобразно би било и определяне на редовна цена на картата, идентична за прилаганата за една линия от вътрешноградската транспортна схема – 40 лева.

Посочените по-горе цени следва да се намалят съответно с 50% за ученици в дневна форма на обучение с навършени 7 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН, с 50% за лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс и с 25% за хора с увреждания, с намалена работоспособност над 70,99 на сто.

След прилагане на гореописаното, се формират следните цени на месечните абонаментни карти за пътуване по междуселищни автобусни линии от общинската и областната транспортни схеми:

|  |  |  |  |  |  |  |
| --- | --- | --- | --- | --- | --- | --- |
| Вид абонаментна карта | До 5 км | До 10 км. | До 20 км. | До 30 км. | До 40км. | До 50км. |
| Ученици в дневна форма на обучение с навършени 7 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини и в Регистъра на акредитираните висши училища в МОН | 20.00лв. | 23.50лв.  | 31.50лв.  | 35.00лв. | 62.50лв. | 78.00лв. |
| Лица, получаващи пенсия при условията на глава шеста от КСО, навършили възраст по чл.68, ал.1-3 от същия кодекс | 20.00лв. | 23.50лв.  | 31.50лв.  | 35.00лв. | 62.50лв. | 78.00лв. |
| Лица с увреждания, с намалена работоспособност над 70,99 на сто | 30.00лв. | 35.20лв | 47.20лв. | 52.50лв. | 93.70лв. | 117.00лв. |

Съгласно чл. 73 от АПК, когато неотложно трябва да се издаде общ административен акт, какъвто ще се яви приетото Решение по настоящото предложение, за предотвратяване или преустановяване на нарушения, свързани с националната сигурност и обществения ред, за осигуряване на живота, здравето и имуществото на гражданите, може да не се спазят някои от разпоредбите за уведомяване и участие на заинтересованите лица в производството по издаване на акта. В тези случаи в хода на изпълнението на акта се оповестяват съображенията за издаването му. При такава хипотеза сме изправени и в настоящия случай, тъй като се засяга значителна част от гражданите на територията на община Габрово и техните имуществени интереси, свързани с осигуряване ползването на намаления на цените за пътуване по основните градски линии и междуселищния автомобилен транспорт за дълъг период от време. От друга страна, общият административен акт ще създаде само и единствено положителни правни последици за заинтересованите страни.

Във връзка с гореизложеното, предлагам Общински съвет Габрово да вземе следното

**РЕШЕНИЕ:**

На основание чл. 21, ал. 1, т. 25 от ЗМСМА, във връзка с Регламент (ЕО)1370/2007г на Европейския парламент и на Съвета на Европа, относно обществените услуги за пътнически превоз с железопътен и автомобилен транспорт, сключен Договор № 1019-ОССД-17/29.12.2017 г. за превоз на пътници, Постановление № 66 от 1991 г. на Министерски съвет, Постановление № 353/28.12.2023 г. на Министерски съвет и чл. 73 от АПК, Общински съвет Габрово

**РЕШИ:**

**1.** Определя от 01 февруари 2024 г. цени за едномесечни абонаментни карти, за пътуване по основните градски линии, както следва:

**1.1.** Карта за пътуване без преференции:

- за всички линии – 45,00 лева.

- за една линия – 40,00 лева.

**1.2.** Карта за пътуване по всички линии за учащи /ученици в дневна форма на обучение с навършени 14 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН/ - 22,00 лв.

**1.3.** Карта за пътуване по една линия за учащи /ученици в дневна форма на обучение с навършени 14 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини, и в Регистъра на акредитираните висши училища в МОН/ - 20,00 лв.

**1.4.** Карта за пътуване по всички линии за пенсионери /лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс - 22,00 лв.

**1.5.** Карта за пътуване по всички линии за пенсионери /лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс/, с часово ограничение от 9,00 ч. до края на работното време на превозвача - 16,00 лв.

**1.6.** Карта за пътуване по 1 линия за пенсионери /лица, получаващи пенсия при условията на глава шеста от КСО, навършили възраст по чл. 68, ал. 1-3 от същия кодекс/ - 20,00 лв.

**1.7.** Карта за пътуване по всички линии за хора с увреждания, с намалена работоспособност над 70,99 на сто - 33,00 лв. ;

**1.8.** Карта за пътуване по една линии за хора с увреждания, с намалена работоспособност над 70,99 на сто - 30,00 лв.

**2.** Определя от 01.02.2024 г. цени за едномесечни абонаментни карти за пътуване по междуселищни автобусни линии от общинската и областната транспортни схеми, както следва:

 **2.1.** Карти за пътуване без преференции, според дължината на маршрута:

|  |  |  |  |  |  |  |
| --- | --- | --- | --- | --- | --- | --- |
| Вид абонаментни карта | До 5 км. | До 10 км. | До 20 км. | До 30 км. | До 40км. | До 50км. |
| Карта за пътуване без преференции /редовна цена/ | 40.00лв. | 47.00лв. | 63.00лв. | 70.00лв. | 125.00лв. | 156.00лв. |

**2.2.** Месечни абонаментни карти по намалени цени, според категориите лица и дължината на маршрута:

|  |  |  |  |  |  |  |
| --- | --- | --- | --- | --- | --- | --- |
| Вид абонаментни карта | До 5км | До 10км. | До 20км. | До 30км. | До 40км. | До 50км. |
| Ученици в дневна форма на обучение с навършени 7 години и студенти редовно обучение, включително докторанти в редовна форма на обучение, учащи в училищата, висшите училища и научните организации, включени в Регистъра на средните училища и детските градини и в Регистъра на акредитираните висши училища в МОН  | 20.00лв. | 23.50лв.  | 31.50лв.  | 35.00лв. | 62.50лв. | 78.00лв. |
| Лица, получаващи пенсия при условията на глава шеста от КСО, навършили възраст по чл.68, ал.1-3 от същия кодекс | 20.00лв. | 23.50лв.  | 31.50лв.  | 35.00лв. | 62.50лв. | 78.00лв. |
| Лица с увреждания, с намалена работоспособност над 70,99 на сто | 30.00лв. | 35.20лв | 47.20лв. | 52.50лв. | 93.70лв. | 117.00лв. |

**3.** Децата до 14 навършени години пътуват безплатно и с превозен документ – карта за безплатно пътуване по вътрешноградския автомобилен транспорт.

**4**. Децата до 7 години пътуват безплатно по междуселищния автомобилен транспорт с билет с нулева стойност, а децата от 7 до 14 навършени години - с 50 на сто намаление от цените на билетите за пътуване по междуселищния автомобилен транспорт.

**5.** Предложението за приемане на настоящото решение, ведно с мотивите, и взетите решения по т. 1 – т. 4 да се оповестят на заинтересованите, като се публикуват в изданието на Общинския съвет - “Общински бюлетин”, на интернет страниците на Община Габрово и „Общински пътнически транспорт“ ЕООД.